CONSILIUL LOCAL AL COMUNEI BELIU

 Anexa nr. 2 la HCL nr. \_\_\_\_/\_\_\_\_\_\_\_\_

**STATUTUL ASOCIAŢIEI DE DEZVOLTARE INTERCOMUNITARĂ EXTINDERE MAGISTRALĂ GAZ - VALEA CRIȘULUI ALB**

Asociaţii:

1. Oraşul Sebiș, prin Consiliul Local al oraşului Sebiș, cu sediul în Sebiș, Piața Tineretului, nr. 1, jud. Arad, cod 315700, reprezentat de viceprimar cu atribuții de primar, legal împuternicit în acest scop prin Hotărârea Consiliului local al orașului Sebiș, nr. ... din data … ;
2. Comuna Bocsig, prin Consiliul Local al comunei Bocsig, cu sediul în Bocsig, nr. 591, jud. Arad, cod 317055, reprezentată de Primar, legal, împuternicit în acest scop, prin Hotărârea Consiliului local al comunei Bocsig, nr.. din data de …… ;
3. Comuna Ignești, prin Consiliul Local al comunei Ignești, cu sediul în Ignești, nr. 24, jud. Arad, cod 317195, reprezentată de Primar, legal împuternicit în acest scop, prin Hotărârea Consiliului local al comunei Ignești, nr… din data de …… ;
4. Comuna Bîrsa, prin Consiliul Local al comunei Bîrsa, cu sediul în Bîrsa, nr. 200, jud. Arad, cod 317025, reprezentată de Primar, legal împuternicit în acest scop, prin Hotărârea Consiliului local al comunei Bîrsa, nr…. din data de …;
5. Comuna Moneasa, prin Consiliul Local al comunei Moneasa, cu sediul în Moneasa, nr. 72, jud. Arad, cod 317220, reprezentată de Primar, legal împuternicit în acest scop, prin Hotărârea Consiliului local al comunei Moneasa, nr…. din data de … ;
6. Comuna Dezna, prin Consiliul Local al comunei Dezna, cu sediul în Dezna,str. Avram Iancu, nr. 63, jud. Arad, cod 317110, reprezentată de Primar, legal împuternicit în acest scop, prin Hotărârea Consiliului local al comunei Dezna, nr…. din data de … ;
7. Comuna Dieci, prin Consiliul Local al comunei Dieci, cu sediul în Dieci, nr.139 A, jud. Arad, cod 317115, reprezentată de Primar, legal împuternicit în acest scop, prin Hotărârea Consiliului local al comunei Dieci, nr…din data de …;
8. Comuna Almaș, prin Consiliul Local al comunei Almaș, cu sediul în Almaș, nr. 605, jud. Arad, cod 317005, reprezentată de Primar, legal împuternicit în acest scop, prin Hotărârea Consiliului local al comunei Almaș, nr… din data de …;
9. Comuna Beliu, prin Consiliul Local al comunei Beliu, cu sediul în Beliu, nr.632, jud. Arad, cod 317040, reprezentată de Primar, legal împuternicit în acest scop, prin Hotărârea Consiliului local al comunei Beliu, nr… din data de …;
10. Comuna Hășmaș, prin Consiliul Local al comunei Hășmaș, cu sediul în Hășmaș, nr. 216, jud. Arad, cod 317185, reprezentată de Primar, legal împuternicit în acest scop, prin Hotărârea Consiliului local al comunei Hășmaș, nr… din data de …;
11. Comuna Buteni, prin Consiliul Local al comunei Buteni, cu sediul în Buteni, nr. 78, jud. Arad, cod 317065, reprezentată de Primar, legal împuternicit în acest scop, prin Hotărârea Consiliului local al comunei Buteni, nr…. din data de …;
12. Comuna Chisindia, prin Consiliul Local al comunei Chisindia, cu sediul în Chisindia, nr. 191/A, jud. Arad, cod 317080, reprezentată de Primar, legal împuternicit în acest scop, prin Hotărârea Consiliului local al comunei Chisindia, nr…. din data de …;
13. Comuna Gurahonț, prin Consiliul Local al comunei Gurahonț, cu sediul în Gurahonț, str. Avram Iancu, nr. 29, jud. Arad, cod 317145, reprezentată de …, legal împuternicit în acest scop, prin Hotărârea Consiliului local al comunei Gurahonț, nr…. din data de …;

denumite în continuare împreună “Asociaţii” şi separat „Asociatul”

Având în vedere că:

1. În România, în prezent, alimentarea cu energie termică şi producerea acesteia este din ce în ce mai interdependentă de alimentarea cu gaze naturale, această interdependenţă fiind evidenţiată de creşterea numărului consumatorilor de gaze naturale, precum şi de amplificarea sistemelor de transport şi distribuţie, dar şi desfiinţarea sistemelor de alimentare centralizată cu energie termică. Utilizarea gazelor naturale conduce, pe lângă avantajele certe ale comodităţii utilizării acestui combustibil, şi la obligativitatea folosirii raţionale a acestuia prin utilizarea unor echipamente cu randament ridicat, cu funcţionare automatizată şi sigură, precum şi cu eficienţă şi responsabilitate din partea utilizatorilor finali.

2. În acest sens, din analizele efectuate la nivelul fiecărei unităţi administrativ-teritoriale rezultă cu claritate că pentru buna funcţionare a serviciului public de alimentare cu gaze naturale sunt necesare investiţii financiare considerabile în acest sistem ce depăşesc capacitatea financiară a acestor unităţi administrativ-teritoriale.

3. Proiectul va cuprinde:

a) întocmirea studiului de fezabilitate şi înaintarea spre aprobare autorităţilor competente conform Legii 123/2012 a energiei electrice şi a gazelor naturale;

b) asigurarea continuităţii şi siguranţei în alimentarea cu gaze naturale a clienţilor din oraşele şi comunele, membre ale Asociaţiei;

c) dezvoltarea sectorului gazelor naturale în condiţii de eficienţă economică şi protecţie a mediului;

d) asigurarea accesului nediscriminatoriu la sursele de gaze naturale;

e) identificarea şi întreţinerea mijloacelor fixe şi circulante ale Proiectului;

Ne exprimăm voinţa de a coopera şi de a ne asocia în conformitate cu prevederile Legii administraţiei publice locale nr.215/2001, republicată cu modificările şi completările ulterioare, ale Legii nr. 123/2012 a energiei electrice şi a gazelor naturale cu modificările şi completările ulterioare, precum si ale Ordonanţei Guvernului nr. 26/2000 cu privire la asociaţii şi fundaţii aprobată cu modificări şi completări prin Legea nr. 246/2005, în cadrul ASOCIAŢIEI DE DEZVOLTARE INTERCOMUNITARĂ DE EXTINDERE MAGISTRALĂ GAZ – VALEA CRIȘULUI ALB (denumită în continuare „Asociaţia”) persoană juridică, cu statut de utilitate publică, în scopurile prevăzute la art. 4 din prezentul Statut.

CAPITOLUL I- DENUMIREA, SEDIUL SI DURATA ASOCIAŢIEI

Art.1. Denumirea Asociaţiei este ASOCIAŢIA DE DEZVOLTARE INTERCOMUNITARĂ „EXTINDERE MAGISTRALĂ GAZ - VALEA CRIȘULUI ALB” conform dovezii nr.166539/19.02.2018, eliberată de Ministerul Justiţiei, privind disponibilitatea denumirii Asociaţiei. Asociaţia va avea ştampilă şi însemne proprii.

Art.2. (1) Asociaţia are sediul în oraşul Sebiș, Piața Tineretului, nr. 1, judeţul Arad, cod 315700, România.

**(2)** Sediul Asociaţiei va putea fi mutat în orice alt loc din oraşul Sebiș sau dintr-o altă unitate administrativ – teritorială membră a asociației, în baza unei hotărâri a Adunării Generale a Asociaţiei sau a consiliului director, conform prezentului statut.

Art.3. Asociaţia este constituită pe o durată nedeterminată, începând cu data înscrierii sale în Registrul asociaţiilor şi fundaţiilor aflat la grefa Judecătoriei Gurahonț.

CAPITOLUL II SCOPUL SI OBIECTIVELE ASOCIAŢIEI

Art.4. (1) Asociaţia se constituie în scopul înfiinţării sistemului de distribuţie de gaze naturale în unităţile administrativ-teritoriale membre şi dezvoltarea reţelei de transport de gaze naturale (denumit în continuare „Serviciu”) pe raza de competenţă a acesteia.

1. Modalitatea de gestiune a Serviciului se va realiza, în baza unui contract de concesiune (denumit în continuare „Contract”) atribuit conform prevederilor Legii 123/2012 a energiei electrice şi a gazelor naturale cu modificările şi completările ulterioare, (denumit în continuare „Operatorul”).
2. Asociaţii declară că interesul comun ce stă la baza constituirii Asociaţiei este interesul general al locuitorilor din unităţile administrativ-teritoriale reprezentate, pentru îmbunătăţirea calităţii şi crearea premiselor pentru dezvoltarea condiţiilor economico - sociale.

**Art.5.** Asociaţia are următoarele obiective:

1. să contracteze servicii pentru întocmirea unui Studiul de fezabilitate conform ordinului ANRE 37/2013;
2. să solicite ANRE avizarea studiului de fezabilitate;
3. să solicite ministerului de resort, pe baza studiului de fezabilitate avizat/aprobat de ANRE, iniţierea procesului de atribuire a concesiunii;
4. să constituie interfaţa pentru discuţii şi să fie un partener activ pentru autorităţile administraţiei publice locale în ceea priveşte aspectele de dezvoltare a Serviciului, în scopul de a coordona politicile şi acţiunile de interes general în vederea implementării unui sistem performant de alimentare cu gaze naturale în zona administrativ-teritorială aferentă membrilor Asociaţiei;
5. să identifice şi să propună orice acţiuni ce vizează creşterea oportunităţilor de finanţare a proiectelor de investiţii în infrastructura tehnico-edilitară aferentă Serviciului, inclusiv dezvoltarea unei strategii privind garantarea şi rambursarea fondurilor pentru co-finanţare.
6. Pentru realizarea obiectivelor Asociaţiei, prin prezentul Statut, Asociaţii mandatează Asociaţia să exercite în numele şi pe seama lor următoarele atribuţii legate de Servicii:
* să contracteze servicii pentru întocmirea Studiului de fezabilitate conform ordinului ANRE 37/2013;
* să solicite ANRE avizarea studiului de fezabilitate;
* să solicite ministerului de resort, pe baza studiului de fezabilitate avizat/aprobat de ANRE, iniţierea procesului de atribuire a concesiunii
* să constituie interfaţa pentru discuţii şi să fie un partener activ pentru autorităţile administraţiei publice locale în ceea priveşte aspectele de dezvoltare a Serviciului, în scopul de a coordona politicile şi acţiunile de interes general în vederea implementării unui sistem performant de alimentare cu gaze naturale în zona administrativ-teritorială aferentă membrilor Asociaţiei;
* să identifice şi să propună orice acţiuni ce vizează creşterea oportunităţilor de finanţare a proiectelor de investiţii în infrastructura tehnico-edilitară aferentă Serviciului, inclusiv dezvoltarea unei strategii privind garantarea şi rambursarea fondurilor pentru co-finanţare.
* să medieze conflictele dintre utilizatori şi operator la cererea uneia dintre părţile contractului de prestare/furnizare de servicii;

CAPITOLUL III - PATRIMONIUL ASOCIAŢIEI

Art.6. (1) Patrimoniul Asociaţiei este compus din bunurile şi resursele proprii, necesare acoperirii cheltuielilor de organizare, funcţionare şi desfăşurare a activităţilor proprii, pe de o parte, şi din dreptul de folosinţă gratuită asupra unor bunuri din domeniul public sau privat al Asociaţilor, acordat sau ce va fi acordat Asociaţiei de către Asociaţi, pe de altă parte.

1. Patrimoniul iniţial al Asociaţiei, este în valoare totală de 1300 de lei, alcătuit din aportul în numerar al Asociaţilor, după cum urmează:

Consiliul Local al oraşului Sebiș cu 100 lei Consiliul Local al comunei Bocsig cu 100 lei Consiliul Local al comunei Ignești cu 100 lei

Consiliul Local al comunei Bîrsa cu 100 lei

Consiliul Local al comunei Moneasa cu cu 100 lei

Consiliul Local al comunei Dezna cu 100 lei

Consiliul Local al comunei Dieci cu 100 lei

Consiliul Local al comunei Almaș cu 100 lei

Consiliul Local al comunei Beliu cu 100 lei

Consiliul Local al comunei Buteni cu 100 lei

Consiliul Local al comunei Hășmaș cu 100 lei

Consiliul Local al comunei Chisindia cu 100 lei

Consiliul Local al comunei Gurahonț cu 100 lei

Art.7. Sursele de venit ale Asociaţiei sunt următoarele:

1. Contribuţiile Asociaţilor la formarea patrimoniului iniţial, cotizaţiile Asociaţilor şi alte contribuţii de la bugetele locale ale unităţilor administrativ-teritoriale membre;
2. Dobânzile rezultate din plasarea sumelor disponibile, în condiţii legale ;
3. Donaţii, sponsorizări sau legate ;
4. Orice alte surse legale de venituri.

Art.8. Asociaţia nu are calitatea de operator şi nu va desfăşura activităţi economice directe.

Art.9.Asociaţia are un buget propriu de venituri şi cheltuieli. Situaţiile financiare se întocmesc în conformitate cu legislaţia în vigoare.

CAPITOLUL IV- ASOCIAŢII

Art,10. Asociaţii au următoarele drepturi:

1. a) să aleagă şi să fie aleşi în organele de conducere ale Asociaţiei, prin reprezentanţii lor în aceste organe;
2. b) să participe la luarea hotărârilor în cadrul Asociaţiei conform prevederilor prezentului statut;
3. c) să primească la cerere toate informaţiile disponibile care privesc activitatea Asociaţiei.
4. Art.11. Asociaţii au următoarele obligaţii:
5. să respecte Statutul, Actul Constitutiv şi hotărârile organelor de conducere ale Asociaţiei;
6. să plătească cotizaţia anuală, plata urmând să se facă până la finele lunii în care au fost aprobate bugetele locale. Cotizaţia va fi fixată de către Adunarea Generală a Asociaților.

c) să promoveze şi să participe activ la acţiunile desfăşurate de Asociaţie;

d) să participe, prin reprezentanţii lor la şedinţele Adunării Generale organizate de Asociaţiei;

e) să propună Adunării Generale persoane care să fie numite în Consiliul Director.

**Art.12.** (1) Calitatea de asociat încetează în cazul retragerii sau excluderii din Asociaţie, conform prevederilor prezentului articol 12.

(2) Dacă oricare dintre Asociaţi doreşte să se retragă din Asociaţie, acesta va notifica Preşedintelui Asociaţiei şi celorlalţi Asociaţi intenţia sa. Preşedintele Asociaţiei va convoca Adunarea Generala a Asociaţilor în maxim 30 de zile de la data primirii unei astfel de notificări. Adunarea Generală va analiza consecinţele retragerii şi modificările ce se impun şi va hotărî modificarea corespunzătoare a prezentului Statut şi a Actului Constitutiv al Asociaţiei.

Art.13. (1) Asociaţia poate accepta noi membri, cu acordul Asociaţilor, cu votul favorabil al tuturor Asociaţilor aflaţi în zona deservită de respectivul operator. Pentru a vota o astfel de hotărâre, reprezentanţii Asociaţilor în Adunarea Generală a Asociaţiei, au nevoie de un mandat special prealabil din partea unităţii administrative-teritoriale pe care o reprezintă, acordat prin hotărâre a consiliului local.

(2) În urma adoptării hotărârii Adunării Generale a Asociaţilor de a accepta un nou membru, se va încheia un act adiţional la prezentul Statut prin care noul membru va fi menţionat în preambulul Statutului.

(3) Se consideră că orice nou membru al Asociaţiei acceptă în totalitate prevederile Statutului şi Actului Constitutiv al Asociaţiei la data aderării sale.

CAPITOLUL V - ORGANELE ASOCIAŢIEI Adunarea Generală al Asociaţiei

Art.14. (1) Adunarea Generală este organul de conducere al Asociaţiei, format din toţi reprezentanţii Asociaţilor, care vor fi, în general, primarii pentru oraşe şi comune, sau înlocuitorii acestor împuterniciţi conform art.21 (8).

(2) Mandatul reprezentanţilor care au calitatea de primar este valabil atâta timp cât mandatul de primar este valabil.

(3) Fiecare Autoritate Locală va depune toate diligenţele pentru a-şi asigura reprezentarea permanentă în cadrul Adunării Generale a Asociaţiei.

Art. 15. Sunt numiți în calitate de membri ai primei Adunări Generale:

Dl. Demetrescu Radu, reprezentant al Oraşului Sebiș;

Dna. Abrudean Teodora - Felicia, reprezentant al comunei Bocsig;

Dl. Urs Ioan Marinel, reprezentant al comunei Ignești;

Dl. Ciev Avram, reprezentant al comunei Bîrsa;

Dl. Herbei Ioan Nuţu, reprezentant al comunei Moneasa;

Dl. Neaga Ovidiu - Mircea, reprezentant al comunei Dezna;

Dl. Burtă Liviu Traian, reprezentant al comunei Dieci;

Dl. Aurel Ginu Costea, reprezentant al comunei Almaș;

Dl. Horhat - Coraş Emanuel, reprezentant al comunei Beliu;

Dl. Braiți Mircea - Theodor , reprezentant al comunei Buteni;

Dl. Popa Cornel, reprezentant al comunei Hășmaș;

Dl. Paşca Ionel, reprezentant al comunei Chisindia;

Dna. Moțica Ana Lenuța, reprezentant al comunei Gurahonț.

Art. 16. - Adunarea Generală alege dintre membrii săi Preşedintele Asociaţiei, care are atribuţiile prevăzute în prezentul Statut şi care reprezintă Asociaţia în raporturile cu terţii, cu excepţia situaţiilor în care se prevede expres altfel.

Art. 17. (1) Adunarea Generală îndeplineşte atribuţiile care îi revin Adunării Generale conform art. 21 al. (2) din Ordonanţa Guvernului nr. 26/2000 cu privire la asociaţii şi fundaţii, aprobată cu modificări şi completări prin Legea nr.246/2005, precum şi atribuţiile speciale prevăzute de prezentul Statut, în exercitarea competenţelor privind Serviciile, conform mandatului încredinţat de către Asociaţi prin prezentul statut.

(2) Atribuţiile adunării generale a Asociaţiei cu privire la activitatea proprie sunt:

a) stabilirea strategiei şi a obiectivelor generale ale Asociaţiei;

b) acordarea descărcării de gestiune a membrilor Consiliului Director pentru perioada încheiată pe baza raportului de activitate prezentat Adunării Generale de Consiliul Director,

c) aprobarea situaţiilor financiare ale Asociaţiei pentru exerciţiul încheiat şi proiectul bugetului de venituri şi cheltuieli al Asociaţiei pentru următorul exerciţiu financiar.

d) alegerea şi revocarea membrilor Consiliului Director;

e) alegerea şi revocarea membrilor comisiei de cenzori şi stabilirea regulilor generale de organizare şi funcţionare a comisiei de cenzori;

f) înfiinţarea de filiale teritoriale, dacă va fi cazul;

g) aprobarea organigramei şi politicii de personal a Asociaţiei, inclusiv a organizării aparatului tehnic al Asociaţiei;

h) aprobarea contractelor ce vor fi încheiate de Asociaţie în nume propriu a căror valoare depăşeşte echivalentul în lei al sumei de 15 000 Euro;

i) modificarea Actului Constitutiv şi a Statutului Asociaţiei;

j) dizolvarea şi lichidarea Asociaţiei, precum şi stabilirea destinaţiei bunurilor rămase după lichidare;

k) aprobarea primirii de noi membri în Asociaţie, precum şi a retragerii sau excluderii unor membri din Asociaţie;

I) aprobarea cotizaţiei anuale;

m) orice alte atribuţii prevăzute în lege sau în Statut.

(3) Atribuţiile Adunării Generale a Asociaţiei cu privire la exercitarea mandatului acordat de Asociaţi conform art. 5 alin.2, sunt :

a) să aprobe contractarea serviciilor pentru întocmirea Studiului de fezabilitate conform ordinului ANRE 37/2013;

b) să aprobe documente elaborate şi prezentate de Consiliul Director, conform art. 25 alin. (3),lit. b) din prezentul Statut.

Art. 18. - (1) În temeiul art. 17 alin. (3) din prezentul Statut, Adunarea Generală deliberează asupra aspectelor legate de obiectivele Asociaţiei, având în vedere interesul comun al Asociaţilor. În legătură cu acestea, Asociaţii convin concesionarea serviciului public de distribuţie a gazelor naturale în conformitate cu prevederile Legii 123/2012.

(2) Sursele de finanţare a investiţiilor pot fi fonduri nerambursabile acordate de Uniunea Europeană sau instituţii financiare, fonduri de la bugetul de stat, bugetele locale ale Asociaţilor, fondurile proprii sau atrase ale operatorului, conform prevederilor Contractului de Asociere.

(3) Studiile de fezabilitate aferente listelor de investiţii vor fi supuse avizului Asociaţiei înainte de aprobare.

Art. 19. Reprezentanţii Asociaţilor în Adunarea Generală sunt responsabili pentru activitatea lor, în conformitate cu legile în vigoare.

Art. 20. (1) Adunarea Generală va fi convocată cel puţin o dată la 3 (trei) luni sau ori de câte ori este necesar de către Preşedintele Asociaţiei sau de un număr de cel puţin 1/3 din Asociaţi.

(2) Convocarea trebuie să fie transmisă prin scrisoare, fax sau e-mail cu cel puţin 5 (cinci) zile calendaristice înainte de şedinţă şi trebuie să cuprindă data, ora, locul şi ordinea de zi a şedinţei.

(3) În funcţie de problemele înscrise pe ordinea de zi a şedinţei, convocarea va fi trimisă numai reprezentanţilor Asociaţilor care au dreptul să participe şi să voteze cu privire la luarea respectivelor hotărâri conform prevederilor prezentului statut.

(4) Şedinţele Adunării Generale vor fi conduse de către Preşedintele Asociaţiei sau, în absenţa lui, de persoana desemnată de către Adunarea Generală dintre participanţi.

(5) Adunarea Generală trebuie sa aleagă dintre participanţi sau aparatul tehnic al Asociaţiei un secretar care va redacta procesul verbal al şedinţei.

(6) Procesele verbale sunt semnate de către preşedintele şedinţei şi de către secretar. O copie a procesului verbal trebuie să fie transmisă, în maximum 5 (cinci) zile calendaristice de la data şedinţei, fiecărui Asociat convocat conform prevederilor alin.2 de mai sus, indiferent daca reprezentantul acestuia a fost prezent, sau nu la şedinţă.

(7) Hotărârile adunării generale se consemnează într-un registru de procese-verbale, care se păstrează la sediul Asociaţiei.

Art. 21. (1) Fiecare Asociat, prin reprezentantul său, are un vot egal în Adunarea Generală. Dreptul de vot nu poate fi transmis.

(2) Pentru luarea hotărârilor care privesc doar pe anumiţi membri ai Asociaţiei, Asociaţii beneficiari ai investiţiilor precum şi Asociaţii deserviţi de bunurile rezultate în urma investiţiilor, denumiţi în continuare „Asociaţi Implicaţi”, doar reprezentanţii acestora au dreptul de a participa şi vota în cadrul Adunării Generale.

(3) Pentru a fi valabile, hotărârile Adunării Generale, adoptate în exercitarea atribuţiilor prevăzute la art. 17 alin. (2) lit. a) -h) şi I) din prezentul Statut, se iau în prezenta a 3/4 dintre Asociaţi şi cu majoritatea voturilor Asociaţilor prezenţi. Dacă la prima convocare cvorumul nu este îndeplinit, Adunarea Generală se convoacă pentru o dată ulterioară care nu poate fi mai târziu de 15 zile calendaristice de la data stabilită pentru prima convocare, iar la a doua convocare Adunarea Generală este valabil întrunită indiferent de numărul de membri prezenţi.

(4) Pentru a fi valabile, hotărârile Adunării Generale, adoptate în exercitarea atribuţiilor prevăzute la art. 17 alin. (3) lit. b) şi e) din prezentul Statut, se iau în prezenţa tuturor Asociaţilor/Asociaţilor implicaţi si cu votul favorabil fie a cel puţin jumătate din numărul Asociaţilor/Asociaţilor Implicaţi care însumează cel puţin 2/3 din numărul total al populaţiei tuturor Asociaţilor/Asociaţilor Implicaţi, fie a cel puţin 2/3 din numărul Asociaţilor/Asociaţilor Implicaţi care însumează cel puţin jumătate din numărul total al populaţiei tuturor Asociaţilor/Asociaţilor Implicaţi. Dacă la prima convocare cvorumul nu este îndeplinit, adunarea generală se convoacă pentru o dată ulterioară care nu poate fi mai târziu de 15 zile calendaristice de la data stabilită pentru prima convocare, iar la a doua convocare adunarea generală este valabil întrunită indiferent de numărul de Asociaţi Implicaţi prezenţi şi va hotărî cu majoritatea Asociaţilor/Asociaţilor Implicaţi prezenţi.

(5) Pentru a fi valabile, hotărârile Adunării Generale, adoptate în exercitarea atribuţiilor prevăzute la art. 17 alin. (2) literele i)-k) din prezentul Statut, se iau în prezenţa şi cu votul favorabil al tuturor Asociaţilor, cvorum şi majoritate obligatorii la oricare convocare.

(6) Pentru a fi valabile, hotărârile Adunării Generale, adoptate în exercitarea atribuţiilor prevăzute la art. 17 alin. (3) literele a), c), d) şi f) din prezentul Statut, se iau în prezenţa şi cu votul favorabil al tuturor Asociaţilor/Asociaţilor împlicaţi, cvorum şi majoritate obligatorii la oricare convocare.

(7) În oricare din situaţiile prevăzute la alin.3 - 5 de mai sus, dacă o hotărâre a Adunării Generale priveşte în mod direct Serviciul prestat unui anumit Asociat, nici o hotărâre nu poate fi luată fără prezenţa şi votul favorabil al reprezentantului acestuia.

(8) În cazul în care reprezentantul unuia dintre Asociaţi nu poate participa la şedinţa unei adunări generale la care a fost convocat, acesta îşi poate substitui pe oricare dintre reprezentanţii în adunarea generală ai celorlalţi Asociaţi convocaţi, dându-i împuternicire in acest scop. Împuternicirea rămâne valabilă pentru toate adunările succesive reunite cu scopul de a delibera asupra aceloraşi probleme, în caz de amânare pentru lipsă de cvorum sau din orice altă cauză.

Art 22 (1) Hotărârile Adunării Generale luate în exercitarea atribuţiilor prevăzute la art. 17 alin. (2) lit. i) - k) şi art. 17 alin. (3) lit. a), c), d) şi f) nu pot fi votate de reprezentanţii Asociaţilor decât în baza unui mandat special, acordat expres, în prealabil, prin hotărâre a autorităţii deliberative a Asociatului al cărei reprezentant este.

(2) Hotărârile adoptate de Adunarea Generală a Asociaţiei vor fi aduse la cunoştinţa autorităţilor deliberative ale Asociaţilor sau Asociaţilor Implicaţi, după caz, în termen de cel mult 5 zile calendaristice de la data şedinţei. Asociaţia este de asemenea obligata sa publice toate hotărârile Adunării Generale pe propria pagină de internet.

(3) Adunarea generală poate delega consiliului director, prin hotărâre adoptată în aceleaşi condiţii ca cele prevăzute la art. 21 alin. (3) de mai sus, atribuţia privind aprobarea schimbării sediului Asociaţiei.

Consiliul Director

Art. 23 (1) Consiliul Director este organul executiv de conducere al Asociaţiei, format din Preşedintele Asociaţiei şi încă doi membri numiţi de Adunarea Generală pentru o perioadă de 3 ani. Componenţa Consiliului Director trebuie să asigure cât mai bine reprezentativitatea în cadrul acestui organ a tuturor membrilor Asociaţiei, folosindu-se principiul reprezentării prin rotaţie.

(2) Preşedintele Asociaţiei este şi preşedinte al Consiliului Director.

(3) Membrii consiliului director sunt răspunzători pentru activitatea lor în conformitate cu legislaţia în vigoare.

Art 24. – Următoarele persoane sunt numite membri ai primului Consiliu Director:

* Dl. Demetrescu Radu, cetățean român, născut la data de 24.11.1955, în Com. Pleșcuța, jud. Arad, domiciliat în Orș. Sebiș, str. Zărandului, nr. 22, jud. Arad, CNP 1551124022835, titular al CI, seria AR, nr. 607386, eliberat de SPCLEP Sebiș la data de 26.02.2013 - Preşedintele Asociaţiei;
* Dna. Abrudean Teodora – Felicia, cetățean român, născută la data de 25.05.1980, în Orș. Ineu, jud. Arad, domiciliată în Sat Bocsig, Com. Bocsig, nr. 184, jud. Arad, CNP 2800525022989, titulară a CI, seria AR, nr. 615201, eliberată de SPCLEP Ineu, la data de 19.04.2013 - membru;
* Dl. Ciev Avram, cetățean român, născut la data de 23.05.1956, în Com. Bîrsa, jud. Arad, domiciliat în Sat Bîrsa, Com. Bîrsa, nr. 262, jud. Arad, CNP 1560523024901, titular al CI, seria AR, nr. 487492, eliberat de SPCLEP Sebiș la data de 16.09.2010 – membru.

Art. 25. (1) Consiliul Director asigură punerea în executare a hotărârilor Adunării Generale şi exercită atribuţiile prevăzute de prezentul statut şi cele ce îi vor fi delegate de Adunarea Generală.

(2) Consiliul Director exercită următoarele atribuţii privind activitatea proprie a Asociaţiei:

a) prezintă Adunării Generale raportul de activitate aferent perioadei anterioare, execuţia bugetului de venituri si cheltuieli, bilanţul contabil, proiectul bugetului de venituri şi cheltuieli pentru următorul exerciţiu financiar şi proiectul programelor Asociaţiei;

b) propune cuantumul cotizaţiei pentru anul următor, care se va include în proiectul de buget al Asociaţiei, supus spre aprobare Adunării Generale;

c) aprobă actele juridice ce vor fi încheiate de Asociaţie în nume propriu, cu excepţia contractelor a căror valoare depăşeşte echivalentul în lei al sumei de 15 000 Euro;

d) angajează personalul Asociaţiei, inclusiv membrii aparatului tehnic, cu respectarea politicii de personal aprobată de Adunarea Generală şi ţinând cont de bugetul aprobat de Adunarea Generală;

e) în relaţia cu Asociaţii, monitorizează plata cotizaţiei anuale de către aceştia la bugetul Asociaţiei şi decide măsurile care urmează să fie luate împotriva Asociaţilor care nu şi-au achitat cotizaţia datorată în termenul prevăzut de prezentul statut;f) îndeplineşte orice alte atribuţii prevăzute în prezentul Statut sau stabilite de către Adunarea Generală.

(3) Consiliul Director are următoarele atribuţii cu privire la exercitarea mandatului acordat de Asociaţi conform art.5 alin.2 :

a) contractează serviciile pentru întocmirea Studiului de fezabilitate conform ordinului ANRE 37/2013;

b) asigură coordonarea proiectării şi execuţiei lucrărilor tehnico-edilitare, în scopul realizării acestora într-o concepţie unitară şi corelată cu programele de dezvoltare economico- socială a localităţilor, de amenajare a teritoriului, urbanism şi mediu;

c) asigură consultarea asociaţiilor de utilizatori în vederea stabilirii politicilor şi strategiilor locale şi a modalităţilor de organizare şi funcţionare a Serviciului;

d) solicită informaţii cu privire la nivelul şi calitatea Serviciului furnizate/prestate;

(4) Consiliul director poate delega o parte dintre atribuţiile sale aparatului tehnic al Asociaţiei.

Art. 26. (1) Pentru realizarea scopului şi obiectivelor Asociaţiei, Consiliul director va angaja un aparat tehnic.

(2) Aparatul tehnic poate fi condus de un director executiv numit de consiliul director. Membrii aparatului tehnic vor avea statut de salariaţi ai Asociaţiei.

(3) Din aparatul tehnic vor putea face parte următoarele persoane:

a) un contabil;

b) un număr suficient de specialişti pentru ducerea la îndeplinire a hotărârilor AGA.

(4) La calculul cuantumului propus al cotizaţiei anuale, consiliul director va lua în considerare sumele necesare pentru acoperirea cheltuielilor de funcţionare ale aparatului tehnic al Asociaţiei.

Art. 27. (1) Consiliul Director se întruneşte în şedinţe lunar sau ori de câte ori este necesar, la convocarea Preşedintelui Asociaţiei.

(2) Deciziile Consiliului Director se iau în prezenţa şi cu votul a cel puţin jumătate plus unu dintre membrii consiliului director.

(3) Consiliul director va alege dintre participanţii la şedinţă sau din aparatul tehnic al Asociaţiei un secretar care va redacta procesul verbal al şedinţei. Procesele-verbale se semnează de toţi membrii consiliului director prezenţi. Deciziile consiliului director se consemnează în registrul de procese-verbale, care se păstrează la sediul Asociaţiei.

 Controlul Financiar al Asociaţiei

Art. 28. (1) Controlul financiar intern al Asociaţiei este asigurat de o comisie de cenzori formată din minimum 3 membri numiţi de Adunarea Generală pe o perioada de 3 (trei) ani, cu posibilitatea prelungirii.

(2) Membrii consiliului director nu pot fi cenzori. Cel puţin unul dintre cenzori trebuie să fie contabil autorizat sau expert contabil, în condiţiile legii.

(3) Comisia de cenzori îşi poate elabora un regulament intern de funcţionare.

(4) Primii membri ai comisiei de cenzori a Asociaţiei sunt:

* Dl. Braiți Mircea - Theodor, cetăţean român, născut(ă) la data de 25.05.1985, în Mun. Arad, jud. Arad, CNP 1850525020087, cu domiciliul în Sat Buteni, Com. Buteni, nr. 49, jud. Arad, titular al C.l. seria AR, nr. 758035, eliberată de SPCLEP Gurahonț, la data de 19.02.2016;
* Dl. Neaga Ovidiu - Mircea, cetăţean român, născut la data de 03.02.1968, în Mun. Satu Mare, Jud. Satu Mare, CNP 1680203301998, cu domiciliul în Sat Dezna, Com. Dezna, Ale. Teilor, nr. 4, jud. Arad, titular al C.l., seria AR, nr. 552998, eliberată de SPCLEP Sebiș, la data de 03.02.2012;
* Dl. Horhat – Coraș Emanuel, cetăţean român, născut la data de 23.06.1977, în Orș. Ineu, jud. Arad, CNP 1770623022804, cu domiciliul în Sat Beliu, Com. Beliu, nr. 492, jud. Arad, titular al C.l., seria AR, nr. 676297, eliberată de SPCLEP Beliu, la data de 13.06.2014.

 (5) Comisia de cenzori are atribuţiile prevăzute de Ordonanţa Guvernului nr.26/2000 cu privire la asociaţii şi fundaţii, aprobată cu modificări şi completări prin Legea nr.246/2005.

CAPITOLUL VI - DIZOLVAREA SI LICHIDAREA ASOCIAŢIEI

Art. 29. Asociaţia se dizolvă :

a) de drept;

b) prin hotărârea instanţei judecătoreşti competente;

c) prin hotărârea Adunării Generale.

Art. 30. Asociaţia se dizolvă de drept prin:

1. imposibilitatea realizării scopului şi obiectivelor pentru care a fost constituită, dacă în termen de 3 (trei) luni de la constatarea unui astfel de fapt nu se produce schimbarea acestui scop;
2. imposibilitatea constituirii Adunării Generale sau a Consiliului Director în conformitate cu prezentul Statut, dacă această situaţie durează mai mult de un an de la data la care Adunarea Generală sau, după caz, Consiliul Director trebuia să se constituie;
3. reducerea numărului de asociaţi sub limita de trei, dacă acesta nu a fost completat în termenul legal prevăzut în acest scop.

Art. 31. Asociaţia se dizolvă prin hotărârea instanţei judecătoreşti competente când:

1. scopul sau activitatea sa au devenit ilicite sau contrare ordinii publice;
2. realizarea scopului său este urmărită prin mijloace ilicite sau contrare ordinii publice;
3. Asociaţia urmăreşte un alt scop decât acela pentru care s-a constituit;
4. Asociaţia a devenit insolvabilă;

Art. 32. Lichidarea Asociaţiei se va face în condiţiile prevăzute de legislaţia privind asociaţiile.

Art. 33. În cazul dizolvării Asociaţiei, bunurile rămase în urma lichidării nu se pot transmite către persoane fizice, aceste bunuri pot fi transmise către persoane juridice de drept privat sau de drept public cu scop identic sau asemănător, conform hotărârii Adunării Generale sau a instanţei judecătoreşti competente. Data transmiterii bunurilor este cea a întocmirii procesului verbal de predare-primire, dacă prin acesta nu s-a stabilit o dată ulterioară.

Art. 34. (1) După terminarea lichidării, lichidatorii trebuie să ceară radierea Asociaţiei din Registrul asociaţiilor şi fundaţiilor.

(2) Asociaţia îşi încetează existenţa la data radierii ei din Registrul asociaţiilor şi fundaţiilor.

CAPITOLUL VIII - DISPOZIŢII FINALE

Art. 35. (1) Prezentul Statut poate fi modificat doar prin Acte Adiţionale semnate de reprezentanţii tuturor Asociaţilor, special împuterniciţi în acest scop.

1. Prezentul Statut este guvernat de legea română. În situaţia în care intervin modificări ale legislaţiei în domeniu, prezentul Statut va fi modificat în conformitate cu noile prevederi.
2. Toate litigiile născute din sau în legătură cu acest Statut, inclusiv orice problemă privind interpretarea, validitatea sau încetarea acestuia, care nu pot fi rezolvate pe cale amiabilă, vor fi prezentate spre soluţionare instanţelor judecătoreşti competente.
3. Pentru autentificarea şi înscrierea modificărilor Statutului Asociaţiei de Dezvoltarea Intercomunitară ”EXTINDERE MAGISTRALĂ GAZ - VALEA CRIȘULUI ALB” se împuterniceşte Dl. Știop Falavius – Marius, cetăţean român, născut la data de 15.08.1980, în Mun. Arad, Jud. Arad, CNP 1800815020073, domiciliat în Orș. Sebiș, str. Dunării, nr. 50, Jud.Arad.
4. Prezentul Statut a fost semnat în ........ exemplare originale, astăzi, dată autentificării sale.

Asociaţii : Semnătura şi ștampila

……………….. ………………

 Președinte, Avizat,

 Secretar,